เวลาทานข้าวแล้วชอบ เรอ ท้องอืด ถ่ายสีเหลือง เจ็บกระเพาะ เกิดจากสาเหตุ อะไรครับขอคำชี้แนะ ด้วยครับ ขอบครับ
สวัสดีค่ะ อาการดังกล่าวมาอาจเกิดจาก กรดไหลย้อน กระเพาะอาหารอักเสบ แผลในกระเพาะอาหาร หรือมีแก๊ซมากในทางเดินอาหารกรดไหลย้อนคือภาวะที่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการเรอบ่อย เรอเปรี้ยว แสบร้อนกลางอก ไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้ การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นอาการเรอและอาการร่วมต่างๆมักจะค่อยๆดีขึ้นเมื่อรับประทานยาลดกรดติดต่อกันอย่างน้อย 2 สัปดาห์ขึ้นไป (กรณีเป็นกรดไหลย้อน) ควรไปพบแพทย์เพื่อตรวจร่างกายให้ได้การวินิจฉัยที่แน่นอนก่อนค่ะ